บริษัท บางสะพานบาร์มิล จำกัด (มหาชน)

(1) ลักษณะของผลิตภัณฑ์

ผลิตภัณฑ์หลักของบริษัทเป็นเหล็กเส้นเสริมคอนกรีต ที่ผลิตตามมาตรฐานอุตสาหกรรม เลขที่ มอก.
20-2543 สำหรับเหล็กเส้นกลม (Round Steel Bar) โดยมีขนาดเส้นผ่านศูนย์กลาง 6-25 มม.
ซึ่งมีความยาว 10 เมตรและมีชั้นคุณภาพ SR24 เพียงชั้นเดียว และเลขที่ มอก. 24-2536
สำหรับเหล็กเส้นข้ออ้อย (Deformed Steel Bar) โดยมีขนาดเส้นผ่านศูนย์กลาง 10-40 มม.
ซึ่งมีความยาว 10 และ 12 เมตร และประกอบด้วยชั้นคุณภาพ 3 ชั้น SD30 SD40 และ SD50
ซึ่งแตกต่างกันไปตามส่วนประกอบทางเคมีและคุณสมบัติทางกล
ผลิตภัณฑ์เหล็กเส้นเสริมคอนกรีตของบริษัท เป็นวัสดุที่สำคัญในโครงสร้างของการก่อสร้างทุกชนิดเช่น
งานปูพื้น งานเขื่อน งานสำหรับตึกสูง เสาตอม่อ และงานก่อสร้างทั่วไป เป็นต้น
สำหรับการใช้งานของเหล็กเส้นเสริมคอนกรีตในขนาดต่างๆขึ้นอยู่กับวัตถุประสงค์ในการใช้งานและขนาดของโครงสร้างของสิ่งปลูกสร้าง
โดยเฉพาะอย่างยิ่งโครงสร้างที่ใหญ่มากก็ต้องใช้เหล็กเส้นข้ออ้อยที่มีชั้นคุณภาพมากขึ้น เช่น SD40
หรือ SD50 และขนาดเส้นผ่านศูนย์กลางใหญ่ขึ้น
ซึ่งสำหรับโครงการที่มีโครงสร้างขนาดใหญ่จะนิยมใช้เหล็กเส้นข้ออ้อยมากกว่าเหล็กเส้นกลมเนื่องจากมีชั้นคุณภาพที่ดีกว่าและใช้จำนวนตันของเหล็กเส้นน้อยกว่า
ซึ่งจะทำให้ประหยัดเงินลงทุนในการก่อสร้าง

สำหรับสัดส่วนการขายเหล็กเส้นของบริษัท เหล็กเส้นกลมมีสัดส่วนประมาณร้อยละ 27
ของรายได้จากการขาย ส่วนที่เหลือเป็นเหล็กเส้นข้ออ้อยมีสัดส่วนประมาณร้อยละ 72
ของรายได้จากการขาย ส่วนวัตถุดิบหลักของบริษัทคือ เหล็กแท่งเล็ก (Billet) ยาว 6 เมตร
หน้าตัด 120 x 120 ถึง 127 x 127 มม. โดยเป็นการนำเข้ามาจากต่างประเทศทั่วโลก เช่น
กลุ่มประเทศสหภาพโซเวียต และประเทศจีน เนื่องจากคุณภาพของเหล็กแท่งเล็ก (Billet)
ซึ่งผลิตจากสินแร่เหล็กจะมีคุณภาพที่สม่ำเสมอและควบคุมได้ดีกว่าเหล็กแท่งเล็ก (Billet)
ที่ผลิตจากเศษเหล็ก นอกจากนี้บริษัทยังใช้ระบบ Air Cooling
ในการลดอุณหภูมิของเหล็กเส้นบนเตียงลดอุณหภูมิ (Cooling Bed) ในกระบวนการผลิต
ซึ่งทำให้เนื้อเหล็กมีคุณภาพที่สม่ำเสมอทั่วทั้งเส้นและคงทนได้นานกว่าการผลิตแบบ Temp Core
ซึ่งใช้น้ำในการลดอุณหภูมิของเหล็กเส้นที่รีดเสร็จใหม่

นอกจากนี้บริษัทได้ให้ความสำคัญกับคุณภาพของสินค้า
โดยสินค้าของบริษัทได้การรับรองคุณภาพมาตรฐานผลิตภัณฑ์ มอก. 20-2543 และ มอก. 24-2536
และการรับรองมาตรฐาน ISO 9001:2000 (ต่อเนื่อง) จาก สถาบัน WIT Assessment
ใบรับรองเลขที่ WIT 15/04 Q5712Q11 ณ วันที่ 10 ธันวาคม 2547
สินค้าของบริษัทจึงเป็นที่ยอมรับจากผู้ซื้อและผู้ใช้ในอุตสาหกรรมก่อสร้าง

1.1 บัตรส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)

บริษัทได้รับการส่งเสริมการลงทุนจากสำนักงานคณะกรรมการส่งเสริมการลงทุน (บีโอไอ)
โดยมีสาระสำคัญและระยะเวลาที่ได้รับบัตรส่งเสริมดังต่อไปนี้

1.  บัตรส่งเสริมการลงทุนเลขที่ 1186/2538 ลงวันที่ 30 มีนาคม พ.ศ. 2538

    บริษัทได้รับส่งเสริมการลงทุนในกิจการผลิตเหล็กเส้นกลม
    และเหล็กเส้นข้ออ้อยซึ่งเป็นกิจการประเภท 2.16 การผลิตเหล็กเส้น ตามบัตรส่งเสริมที่
    1186/2538 ลงวันที่ 30 มีนาคม พ.ศ. 2538 เปิดดำเนินการผลิตได้ตั้งแต่วันที่ 17 สิงหาคม
    พ.ศ. 2539 และฉบับแก้ไขเพิ่มเติมที่ 5204/2539 ลงวันที่ 9 กันยายน พ.ศ.
    2539และเริ่มรับสิทธิตั้งแต่วันที่ 26 สิงหาคม 2539
    โดยปัจจุบันสิทธิประโยชน์ที่บริษัทยังคงได้รับ มีรายละเอียดดังนี้

-   ได้รับการยกเว้นภาษีเงินได้นิติบุคคลในอัตราร้อยละ 50 ของอัตราปกติ เป็นเวลา 5
    ปีหลังจากสิ้นสุดการได้รับการยกเว้นภาษีนิติบุคคล โดยสิ้นสุด วันที่ 25 สิงหาคม 2552

-   ได้รับอนุญาตให้หักค่าขนส่ง ค่าไฟฟ้า และค่าประปา 2
    เท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น โดยจะสิ้นสุดการใช้สิทธิประโยชน์วันที่ 25
    สิงหาคม 2549

-   ให้ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ
    โดยจะสิ้นสุดการใช้สิทธิประโยชน์วันที่ 25 สิงหาคม 2549

-   ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
    ของรายได้ที่เพิ่มขึ้นจากปีก่อนจากการส่งออก เป็นระยะเวลา 10 ปี
    นับแต่วันที่มีรายได้จากการประกอบกิจการนั้น
    ทั้งนี้รายได้จากการส่งออกของปีนั้นๆจะต้องไม่ต่ำกว่ารายได้จากการส่งออกเฉลี่ยของ 3
    ปีย้อนหลัง ยกเว้น 2 ปีแรก โดยจะสิ้นสุดการใช้สิทธิประโยชน์วันที่ 25 สิงหาคม 2549

-   ให้ได้รับอนุญาตนำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้ง
    2
    ประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร
    และอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

    2.  การตลาดและภาวะการแข่งขัน

    1.  นโยบายและลักษณะการตลาดของบริษัท

        กลยุทธ์การตลาดและการแข่งขันของบริษัท

        บริษัทมีนโยบายการตลาดที่ต้องการรักษาและขยายส่วนแบ่งการตลาดของบริษัทเพื่อรักษาระดับการผลิตให้ได้การประหยัดต่อขนาด
        (Economy of Scale)
        และยังเน้นในเรื่องของคุณภาพของสินค้าโดยการดูแลรักษาและปรับปรุงเครื่องจักรและเทคโนโลยีในการผลิตโดยตลอด
        เพื่อรักษาคุณภาพที่มีความสม่ำเสมอ ลดการสูญเสีย
        และความผิดพลาดในการผลิตได้อีกด้วย

        กลยุทธ์ทางการตลาดที่สำคัญของบริษัท
        ในการผลิตและจัดจำหน่ายเหล็กเส้นข้ออ้อยและเหล็กเส้นกลมของบริษัท

-   เน้นความหลากหลายและครบถ้วนของสินค้าภายใต้คุณภาพที่เชื่อถือได้ของบริษัท
    เพื่อที่จะตอบสนองความต้องการของลูกค้าที่หลากหลายได้อย่างมีประสิทธิภาพโดยเฉพาะลูกค้าโครงการขนาดใหญ่ต่างๆ

-   นำเสนอสินค้าที่มีคุณภาพที่ได้รับรองคุณภาพมาตรฐานผลิตภัณฑ์อุตสาหกรรม (มอก.)
    จากสำนักงานมาตรฐานผลิตภัณฑ์อุตสาหกรรมแห่งประเทศไทย (สมอ.) กระทรวงอุตสาหกรรม
    นอกจากนี้คุณภาพสินค้าของบริษัทยังได้รับการยอมรับในโครงการขนาดใหญ่ต่างๆ
    ไม่ว่าจะเป็นภาครัฐและเอกชน เช่น โครงการสนามบินสุวรรณภูมิ
    โครงการเซ็นทรัลเวิร์ดพลาซ่า โครงการรถไฟฟ้าใต้ดิน เป็นต้น

-   ความรวดเร็วและความตรงต่อเวลาในการจัดส่งสินค้า
    ทางบริษัทได้ว่าจ้างบริษัทขนส่งเพื่อรองรับการส่งสินค้าทั่วประเทศ
    ตามจำนวนและระยะเวลาที่กำหนด เพื่อบริการลูกค้าโดยตรง
    ทำให้ลูกค้าไม่ต้องเสียเวลาในการติดต่อว่าจ้างขนส่งอีกทอดหนึ่ง

-   ราคาที่เหมาะสมที่ผู้ซื้อสามารถตัดสินใจซื้อสินค้าของบริษัทอย่างเต็มใจและสามารถดำเนินธุรกิจต่อไปได้
    หากเทียบกับคู่แข่งราคาต้องสามารถแข่งขันกันได้
    ไม่ว่าจะในด้านของคุณภาพของสินค้าและการบริการ

-   สร้างความสัมพันธ์ที่ดีกับตัวแทนจำหน่ายของบริษัทเพื่อทำให้สินค้าสามารถจำหน่ายได้อย่างทั่วถึงและมีประสิทธิภาพ

    กลุ่มลูกค้าเป้าหมายของบริษัท

    กลุ่มเป้าหมายของอุตสาหกรรมเหล็กเส้นของบริษัทสามารถแบ่งได้เป็น 2 กลุ่ม

-   ตลาดอุตสาหกรรมก่อสร้างขนาดใหญ่ ได้แก่
    บริษัทผู้รับเหมาก่อสร้างขนาดใหญ่ซึ่งรับเหมาก่อสร้างโครงการขนาดใหญ่ของรัฐบาล
    อาคารสำนักงานขนาดใหญ่ เป็นต้น
    ซึ่งจะคำนึงถึงเรื่องคุณภาพสินค้าและความเหมาะสมของผลิตภัณฑ์เป็นหลัก เช่น
    สำหรับโครงการก่อสร้างเขื่อนเหล็กเส้นที่ใช้ควรเป็นเหล็กเส้นข้ออ้อยชั้นคุณภาพ SD30 SD40
    และ SD50 ดังนั้นความน่าเชื่อถือและความหลากหลายของผลิตภัณฑ์ของผู้ผลิตเป็นสิ่งที่สำคัญ

-   ตลาดอุตสาหกรรมก่อสร้างขนาดกลางและเล็ก เป็นการก่อสร้างบ้านและที่อยู่อาศัย
    ผลิตภัณฑ์ที่ใช้จะเป็นเหล็กเส้นกลมชั้นคุณภาพ SR24 และเหล็กเส้นข้ออ้อยชั้นคุณภาพ SD30
    ซึ่งเพียงพอในแง่ของการออกแบบเชิงวิศวกรรม
    โดยผู้ซื้อจะเป็นผู้รับเหมาก่อสร้างขนาดกลางและเล็ก

    นโยบายราคา

    สำหรับผลิตภัณฑ์เหล็กเส้นของบริษัท ใช้วิธีการกำหนดราคาแบบต้นทุนบวกส่วนเพิ่ม (Cost
    Plus Margin)
    แต่อย่างไรก็ตามในการเสนอราคาขั้นสุดท้ายทางบริษัทจะคำนึงถึงความต้องการในการบริโภค
    และสภาวะการแข่งขันภายในอุตสาหกรรมในแต่ละช่วงเวลา
    เนื่องจากอุตสาหกรรมเหล็กเส้นเป็นอุตสาหกรรมที่ได้รับผลกระทบจากฤดูกาลกล่าวคือในฤดูฝนการใช้เหล็กเส้นเพื่อการก่อสร้างจะน้อยกว่าในฤดูกาลอื่น
    ตลอดจนผลกระทบจากวัฎจักรของเศรษฐกิจเป็นหลัก

    ช่องทางการจัดจำหน่ายของบริษัท

-   จัดจำหน่ายผ่านกลุ่มร้านค้าเหล็ก-ยี่ปั๊ว/ตัวแทนจำหน่าย (Dealers & Stockists)
    ในกรุงเทพฯ ไปยังกลุ่มลูกค้าผู้รับเหมา และลูกค้ารายย่อย

-   จัดจำหน่ายผ่านกลุ่มร้านค้าเหล็ก-ยี่ปั๊ว/ตัวแทนจำหน่าย (Dealers & Stockists)
    ในต่างจังหวัดไปยังกลุ่มลูกค้าผู้รับเหมา และลูกค้ารายย่อย

-   []จัดจำหน่ายผ่านกลุ่มลูกค้าผู้รับเหมา และลูกค้ารายย่อยโดยตรง

    โดยบริษัทมีสัดส่วนการจำหน่ายผ่านกลุ่มลูกค้าตัวแทนจำหน่ายในกรุงเทพฯมีสัดส่วนมากที่สุดร้อยละ
    85-95 โดยช่องทางการจัดจำหน่ายในกรุงเทพฯนี้มีปริมาณการจำหน่ายเหล็กเส้นรวมประมาณ
    ร้อยละ 80-95 ของปริมาณการขายเหล็กเส้นทั้งหมดในประเทศ
    เนื่องจากกลุ่มลูกค้าตัวแทนจำหน่ายในกรุงเทพจะมีฐานลูกค้าที่ครอบคลุมทั้งกลุ่มลูกค้าตัวแทนจำหน่ายในต่างจังหวัด
    บริษัทรับเหมาก่อสร้าง และลูกค้ารายย่อย
    เพราะฉะนั้นผู้ผลิตเหล็กเส้นทุกรายจะพยายามขายสินค้าผ่านทางกลุ่มลูกค้านี้เป็นอันดับแรกเนื่องจากทางบริษัทสามารถลดภาระการเก็บสินค้าคงคลัง
    การทำการตลาด และการให้เครดิตลูกค้า
    ดังนั้นถ้าบริษัทสามารถรักษาระดับหรือเพิ่มปริมาณการสั่งซื้อกับกลุ่มลูกค้าตัวแทนจำหน่ายในกรุงเทพนี้ได้ก็เท่ากับเป็นการป้องกันและเพิ่มส่วนแบ่งตลาดรวมได้เช่นกัน
    แต่ในขณะเดียวกันทางบริษัทก็พยายามเพิ่มสัดส่วนในช่องทางการจัดจำหน่ายอื่นเช่นกัน
    ซึ่งการเพิ่มสัดส่วนในสองกลุ่มหลังทางบริษัท จะต้องดำเนินการอย่างระมัดระวังอย่างมาก
    เนื่องจากตัวแทนจำหน่ายในต่างจังหวัดและผู้รับเหมาบางรายเป็นลูกค้าของกลุ่มตัวแทนจำหน่ายในกรุงเทพอยู่แล้ว
    ดังนั้นการขายสินค้าให้กับผู้จัดจำหน่ายดังกล่าวอาจเกิดผลเสียมากกว่าผลดี
    ดังนั้นการขยายช่องทางการจำหน่ายในกลุ่มดังกล่าวทางบริษัทจะดำเนินการอย่างระมัดระวังอย่างมากเพื่อไม่ให้บริษัทได้รับผลกระทบและได้รับประโยชน์สูงสุด

    ในอุตสาหกรรมเหล็กเส้นตัวแทนจำหน่ายหนึ่งรายจะสั่งสินค้าจากผู้ผลิตหลายรายเพื่อเพิ่มอำนาจต่อรองรวมถึงลดความเสี่ยงจากความผันผวนจากการขาดแคลนสินค้า
    และตัวแทนแต่ละรายจะพยายามสต็อกสินค้าให้มีความหลากหลายตามความต้องการของกลุ่มลูกค้าของตนเป็นหลักเพื่อที่จะตอบสนองความต้องการของลูกค้าได้อย่างรวดเร็วและรักษาฐานลูกค้าของตนเนื่องจากในอุตสาหกรรมเหล็กเส้นมีการแข่งขันกันพอสมควรโดยเฉพาะลูกค้าโครงการ
    แต่อย่างไรก็ตามบริษัทสามารถรักษาอำนาจการต่อรองและตัวแทนจำหน่ายต่างๆไว้ได้เนื่องจากบริษัทมีผลิตภัณฑ์ที่หลากหลายและสามารถตอบสนองได้อย่างรวดเร็วด้วยกำลังการผลิตที่สูงรวมถึงการบริการส่งสินค้าถึงมือลูกค้า
    สำหรับรายชื่อตัวแทนจำหน่ายที่สำคัญของบริษัทประกอบด้วย บริษัท เจ.เอส.วัฒนา จำกัด,
    บริษัท คิมจั๊วสตีล จำกัด, บริษัท กิมเฮงเส็ง เหล็กกล้าจำกัด, บริษัท พี.โอเวอร์ซี.สตีล
    จำกัด, และบริษัท ที.เค. เอ็ม จำกัด เป็นต้น

    1.  ภาวะอุตสาหกรรมและการแข่งขัน

        ภาพรวมอุตสาหกรรมเหล็กเส้นในประเทศไทย

        โดยทั่วไปอุตสาหกรรมเหล็กเส้นเป็นเสมือนเครื่องชี้วัดความเจริญเติบโตทางเศรษฐกิจของประเทศ
        ดังจะเห็นได้จากเมื่อเศรษฐกิจของประเทศหดตัวลงอุตสาหกรรมเหล็กเส้นก็ชะลอตัวตาม
        หรือหากอุตสาหกรรมเหล็กเส้นเกิดการขยายตัว
        ภาวะเศรษฐกิจของประเทศก็เป็นไปในทิศทางเดียวกัน
        ทั้งนี้เนื่องจากอุตสาหกรรมเหล็กเส้นเป็นอุตสาหกรรมขั้นพื้นฐานที่ใช้เป็นส่วนประกอบหลักในการก่อสร้างและพัฒนาประเทศในด้านต่างๆ
        เช่น ด้านสาธารณูปโภค โครงสร้างพื้นฐาน ที่อยู่อาศัย สถานประกอบการ และ โรงงาน
        เป็นต้น
        ดังนั้นการขยายตัวและเจริญเติบโตของอุตสาหกรรมเหล็กเส้นจะขึ้นอยู่กับการลงทุนของภาคเอกชน
        ภาครัฐและสภาวะเศรษฐกิจในขณะนั้นเป็นสำคัญ
        แต่อย่างไรก็ตามในขณะนี้ทางรัฐมีนโยบายการลงทุนต่างๆมากมายเพื่อกระตุ้นเศรษฐกิจและรองรับการขยายตัวของเศรษฐกิจในอนาคต
        อาทิเช่น แผนปฏิบัติการเบื้องต้นเพื่อพัฒนาการขนส่งระหว่างประเทศในหลายรูปแบบ
        เพื่อยกระดับประเทศไทยเป็นศูนย์กลางทางการค้าในภูมิภาคอาเซียน
        โครงการสร้างระบบขนส่งมวลชนเพื่อลดการใช้พลังงาน ประกอบด้วย
        โครงการขนส่งมวลชน (Mass Transport) ในเขตกรุงเทพฯ และปริมลฑล
        โครงการรถไฟรางคู่ โครงการสนามบินสุวรรณภูมิและโครงการต่อเนื่อง
        โครงการเมืองใหม่ โครงการท่าเทียบเรือ
        โครงการสร้างที่อยู่อาศัยสำหรับผู้มีรายได้น้อย (บ้านเอื้ออาทร)
        และโครงการพัฒนาสาธารณูปโภคพื้นฐานอื่นๆ เป็นต้น
        ดังนั้นจากข้อมูลข้างต้นจึงสรุปได้ว่าโครงการลงทุนของรัฐเป็นตัวแปรสำคัญในการพัฒนาอุตสาหกรรมเหล็กเส้นในระยะ
        5-10 ปีข้างหน้า

        ตารางแสดงราคาจำหน่ายเหล็กเส้นกลมขนาด 9 มม. ขายส่งในตลาดกรุงเทพฯ

        []

        ที่มา กระทรวงพาณิชย์

        จากปัจจัยบวกต่างๆในการก่อสร้างทั้งทางภาครัฐและภาคเอกชนทำให้ความต้องการเหล็กเส้นเพิ่มขึ้นอย่างต่อเนื่อง
        โดยในปี 2546 ปริมาณความต้องการเหล็กเส้นเพิ่มขึ้นจากปีก่อนถึงร้อยละ 14.2
        และความต้องการยังมีแนวโน้มขยายตัวอย่างต่อเนื่องในปี 2547
        ซึ่งจะส่งผลให้ราคาเหล็กเส้น ขนาด 9 มม. ขยับตัวสูงขึ้นจาก ราคาเฉลี่ยตันละ
        14,867 บาท/ตัน ในปี 2546 เป็น 18,855 บาท/ตัน ในปี 2547
        และในบางช่วงที่อาจเกิดภาวะขาดแคลน
        เนื่องจากตัวแทนจำหน่ายมีการกักตุนสินค้าเพื่อเก็งกำไรจากราคาเหล็กเส้นที่คาดว่าจะสูงขึ้นอีก
        ด้วยเหตุดังกล่าวทำให้ภาครัฐต้องเข้ามาตรวจสอบและติดตามปริมาณการผลิต
        ต้นทุนการผลิต และราคาขายหน้าโรงงานอย่างต่อเนื่อง

        ผลิตภัณฑ์เหล็กเส้นได้รับการดูแลจากภาครัฐ
        โดยบริษัทต้องรายงานปริมาณสินค้าสำเร็จรูปคงเหลือ สถานที่เก็บ ต้นทุนการผลิต
        ราคาและขนาดที่ขายหน้าโรงงานสำหรับรายการที่เกิน 10
        ตันขึ้นไปอย่างต่อเนื่องทุกเดือน เพื่อป้องกันการกักตุนสินค้าของผู้ผลิตและตัวแทนจำหน่าย
        รวมถึงการกำหนดราคาแนะนำหน้าโรงงานและขายปลีกร่วมกับภาคเอกชน
        ส่วนมาตรการป้องกันการทุ่มตลาด (Anti Dumping)
        นั้นเนื่องจากไม่ปรากฏว่ามีการทุ่มตลาดเหล็กเส้นในประเทศไทย
        จึงยังไม่มีความจำเป็นที่จะต้องนำมาตรการดังกล่าวมาใช้
        ทั้งนี้ในการสั่งซื้อจากต่างประเทศนั้นมีข้อจำกัดและอุปสรรคในทางปฏิบัติ ได้แก่
        การสั่งซื้อแต่ครั้งจะต้องสั่งครั้งละจำนวนมาก ทำให้มีภาระในการสต็อกสินค้า
        และไม่มีตัวแทนจำหน่ายรายใดที่มีความต้องการเพียงพอที่จะสั่งซื้อจากต่างประเทศคราวละมากๆ
        ในขณะที่กำลังการผลิตในประเทศยังตอบสนองได้และระดับราคาเป็นไปตามกลไกตลาดโลก
        นอกจากนี้ในเรื่องการขนส่งก็มีข้อจำกัดเนื่องจากต้นทุนสูงและต้องการการดูแลรักษาคุณภาพของสินค้าเป็นอย่างดี
        และการนำเข้านั้น ผู้นำเข้าต้องเสียอากรนำเข้า 10%
        และสินค้าต้องผ่านการตรวจสอบและรับรองคุณภาพจากสำนักงานมาตรฐานอุตสาหกรรมแห่งประเทศ
        (สมอ.) ก่อนจึงจะจำหน่ายได้
        อย่างไรก็ตามในอนาคตหากปรากฏว่ามีการทุ่มตลาดเหล็กเส้น
        ทางบริษัทและผู้ผลิตรายอื่นก็สามารถขอรับการคุ้มครองจากรัฐบาลได้

        ปริมาณการผลิตเหล็กเส้นของผู้ผลิต 14 รายในช่วง 5 ปีที่ผ่านมา
        มีการเติบโตขึ้นอย่างต่อเนื่องจาก 1.23 ล้านตันในปี 2542 เป็น 1.96 ล้านตัน ในปี
        2546 เนื่องจากการขยายตัวของเศรษฐกิจในช่วงหลายปีที่ผ่าน
        ทำให้มีการขยายการลงทุนก่อสร้างเพิ่มขึ้นของทั้งภาครัฐและเอกชนเพื่อปรับปรุงสาธารณูปโภค
        ที่อยู่อาศัย โรงงาน และสิ่งปลูกสร้างต่างๆ และสำหรับปริมาณการผลิตเหล็กเส้นในปี
        2547 ตั้งแต่เดือนมกราคมถึงสิงหาคม 2547 มีจำนวน 1.57 ล้านตัน
        และประมาณว่าในปี 2547 จะมีปริมาณการผลิตและขายเหล็กเส้นประมาณ 2.4 ล้านตัน
        หรือเพิ่มขึ้นราวร้อยละ 22

+----------------------+----------------------+-----------------------+
| ปี                    | ปริมาณการผลิต          | การขยายตัว             |
|                      |                      |                       |
|                      | (พันตัน)               | (%)                   |
+----------------------+----------------------+-----------------------+
| 2542                 | 1227                 | -                     |
+----------------------+----------------------+-----------------------+
| 2543                 | 1335                 | 8.8                   |
+----------------------+----------------------+-----------------------+
| 2544                 | 1433                 | 7.3                   |
+----------------------+----------------------+-----------------------+
| 2545                 | 1809                 | 26.2                  |
+----------------------+----------------------+-----------------------+
| 2546                 | 1957                 | 8.2                   |
+----------------------+----------------------+-----------------------+
| 2547                 | 1570*                | -                     |
+----------------------+----------------------+-----------------------+

ที่มา ธนาคารแห่งประเทศไทย

* ยอดสะสมตั้งแต่มกราคมถึงสิงหาคม 2547 โดยประมาณการทั้งปีที่ 2.4 ล้านตัน

ภาวะ การแข่งขัน

การผลิตเหล็กเส้นในประเทศไทยมีระบบการผลิตหลักอยู่ 2 ระบบ
ระบบแรกเป็นระบบการผลิตที่มีเตาหลอมเศษเหล็ก (Arc Furnace) ซึ่งมีโรงงานประเภทนี้จำนวน
11 โรง และระบบที่สองเป็นระบบการผลิตแบบไม่มีเตาหลอม(ใช้เตาเพิ่มอุณหภูมิเหล็กแท่งเล็ก –
Reheating Furnace) ซึ่งมีโรงงานประเภทนี้ 5 โรง ทั้ง 2
แบบมีกำลังการผลิตรวมในปัจจุบันประมาณ 4.3 ล้านตันต่อปี
ซึ่งสูงกว่าปริมาณความต้องการในการบริโภคที่อยู่ประมาณไม่เกิน 3.0 ล้านตันต่อปี
ด้วยเหตุดังกล่าวทำให้ตลาดการซื้อขายเหล็กเส้นมีการแข่งขันสูง
ผู้ผลิตทุกรายต้องใช้ความระมัดระวังและรอบคอบในการคาดการณ์ราคาวัตถุดิบ
ราคาจำหน่ายเหล็กเส้น และปริมาณความต้องการของผู้ซื้อ
สำหรับการเข้ามาของผู้ผลิตรายใหม่ในปัจจุบันมีความเป็นไปได้
แต่อย่างไรก็ตามอุตสาหกรรมผลิตเหล็กเส้นต้องมีการใช้เงินทุนค่อนข้างสูงโดยเฉพาะเงินทุนหมุนเวียน
และต้องมีขนาดการผลิตที่มีต้นทุนต่อหน่วยที่แข่งขันได้
ต้องอาศัยประสบการณ์ในการคาดคะเนราคาของวัตถุดิบและผลิตภัณฑ์รวมถึงเทคนิคในการผลิตและปริมาณการผลิต
ตลอดจนอาศัยความสัมพันธ์ที่ดีกับตัวแทนจำหน่ายทั้งในกรุงเทพฯ และต่างจังหวัด

  ตารางแสดงกำลังการผลิตเหล็กเส้นและระบบที่ใช้ในการผลิต (ณ วันที่ 1 เมษายน 2547)

+-----------------------------+------+---------------+----------------+
|   รายชื่อผู้ผลิต                 | ชนิด  | สถานที่ตั้ง       | กำลังการผลิต     |
+=============================+======+===============+================+
|                             |      |               | (ตัน/ปี)         |
+-----------------------------+------+---------------+----------------+
|   Bangsaphan Barmill        | RHF  |   Pra         | 720,000        |
|   Co.,Ltd.                  |      | chuabkirikhan |                |
+-----------------------------+------+---------------+----------------+
|   บริษัท บางสะพานบาร์มิล จำกัด   |      |   ประจวบคีรีขันธ์ |                |
+-----------------------------+------+---------------+----------------+
|   Burapa Steel Industries   | RHF  |   Rayong      | 300,000        |
|   Co., Ltd.                 |      |               |                |
+-----------------------------+------+---------------+----------------+
|   บริษัท บูรพาเหล็กกล้าอุตสาหกรรม |      |   ระยอง       |                |
|   จำกัด                      |      |               |                |
+-----------------------------+------+---------------+----------------+
|   Ratchasima Steel Product  | RHF  |   Korat       | 300,000        |
|   Co., Ltd.                 |      |               |                |
+-----------------------------+------+---------------+----------------+
|   บริษัท ราชสีมาผลิตเหล็ก จำกัด   |      |   นครราชสีมา   |                |
+-----------------------------+------+---------------+----------------+
|   Thai Steel Profile Co.,   | RHF  |   Rayong      | 225,000        |
|   Ltd.                      |      |               |                |
+-----------------------------+------+---------------+----------------+
|   บริษัท ไทยสตีลโปรไพล์ จำกัด    |      |   ระยอง       |                |
+-----------------------------+------+---------------+----------------+
|   PM Steel Co., Ltd.        | RHF  |   Rayong      | 120,000        |
+-----------------------------+------+---------------+----------------+
|   บริษัท พีเอ็มสตีล จำกัด         |      |   ระยอง       |                |
+-----------------------------+------+---------------+----------------+
|   รวมกำลังการผลิต             |      |               | 1,665,000      |
|   (เตาเพิ่มอุณหภูมิ)             |      |               |                |
+-----------------------------+------+---------------+----------------+
|   The Siam Construction     |      |   Rayong      |   500,000      |
|   Steel Co., Ltd.           |  EAF |               |                |
+-----------------------------+------+---------------+----------------+
|   บริษัท เหล็กก่อสร้างสยาม จำกัด  |      |   ระยอง       |                |
+-----------------------------+------+---------------+----------------+
|   Millennium Steel PLC.     |      |   Chonburi    |   900,000      |
|                             |  EAF |               |                |
+-----------------------------+------+---------------+----------------+
|   บริษัท มิลเลเนียมสตีล จำกัด     |      |   ชลบุรี        |                |
|   (มหาชน)                   |      |               |                |
+-----------------------------+------+---------------+----------------+
|   B.N.S. Steel Group Co.,   |      |   Chonburi    |   250,000      |
|   Ltd.                      |  EAF |               |                |
+-----------------------------+------+---------------+----------------+
|   บริษัท บี.เอ็น.เอส.สตีลกรุ๊ป     |      |   ชลบุรี        |                |
|   จำกัด                      |      |               |                |
+-----------------------------+------+---------------+----------------+
|   UMC. Metal Co., Ltd.      |      |   Chonburi    |   200,000      |
|                             |  EAF |               |                |
+-----------------------------+------+---------------+----------------+
|   บริษัท ยู.เอ็ม.ซี. เม็ททอล จำกัด |      |   ชลบุรี        |                |
+-----------------------------+------+---------------+----------------+
|   Nam Heng Co., Ltd         |      |   Chonburi    |   150,000      |
|                             |  EAF |               |                |
+-----------------------------+------+---------------+----------------+
|   บริษัท นำเฮ็งสตีล จำกัด        |      |   ชลบุรี        |                |
+-----------------------------+------+---------------+----------------+
|   Bangkok Iron and Steel    |      |   S           | 142,000        |
|   Work Co., Ltd.            |  EAF | amuthrphakarn |                |
+-----------------------------+------+---------------+----------------+
|   บริษัท โรงงานผลิตเหล็กกรุงเทพ  |      |   สมุทรปราการ  |                |
|   จำกัด                      |      |               |                |
+-----------------------------+------+---------------+----------------+
|   Thai Steel Bar Co., Ltd.  |      |   S           | 135,000        |
|                             |  EAF | amuthrphakarn |                |
+-----------------------------+------+---------------+----------------+
|   บริษัท ไทยสตีลบาร์จำกัด        |      |   สมุทรปราการ  |                |
+-----------------------------+------+---------------+----------------+
|   Nova Steel Co., Ltd.      |      |   Rayong      | 120,000        |
|                             |  EAF |               |                |
+-----------------------------+------+---------------+----------------+
|   บริษัท โนวาสตีล จำกัด         |      |   ระยอง       |                |
+-----------------------------+------+---------------+----------------+
|   Bangkok Steel Industry    |      |   S           | 120,000        |
|   PLC.                      |  EAF | amuthrphakarn |                |
+-----------------------------+------+---------------+----------------+
|   บริษัท กรุงเทพผลิตเหล็ก จำกัด   |      |   สมุทรปราการ  |                |
|   (มหาชน)                   |      |               |                |
+-----------------------------+------+---------------+----------------+
|   Siam Steel Syndicate Co., |      |   S           | 50,000         |
|   Ltd.                      |  EAF | amuthrphakarn |                |
+-----------------------------+------+---------------+----------------+
|   บริษัท สยามสตีลซินดิเกต จำกัด   |      |   สมุทรปราการ  |                |
+-----------------------------+------+---------------+----------------+
|   TICO Steel (Thailand)     |      |   S           | 40,000         |
|   C0., Ltd.                 |  EAF | amuthrphakarn |                |
+-----------------------------+------+---------------+----------------+
|   บริษัท เหล็กไทยอินเดีย จำกัด    |      |   สมุทรปราการ  |                |
+-----------------------------+------+---------------+----------------+
|                             |      |               |                |
+-----------------------------+------+---------------+----------------+
|   รวมกำลังการผลิต             |      |               | 2,607,000      |
|   (เตาหลอมเศษเหล็ก)          |      |               |                |
+-----------------------------+------+---------------+----------------+
|   รวมกำลังการผลิต             |      |               | 4,272,000      |
+-----------------------------+------+---------------+----------------+
| หมายเหตุ                     |      |               |                |
|                             |      |               |                |
| ที่มา                         |      |               |                |
| สำนักงานคณะ                  |      |               |                |
| กรรมการส่งเสริมการลงทุนและบริษัท |      |               |                |
| บางสะพานบาร์มิล จำกัด (มหาชน)  |      |               |                |
|                             |      |               |                |
| EAF : Electric Arc Furnace  |      |               |                |
| (เตาหลอมเศษเหล็ก)            |      |               |                |
|                             |      |               |                |
| RHF : Reheating Furnace     |      |               |                |
| (เตาเพิ่มอุณหภูมิเหล็กแท่ง)        |      |               |                |
+-----------------------------+------+---------------+----------------+

(3) การจัดหาผลิตภัณฑ์และบริการ

3.1 รายละเอียดที่ตั้งโรงงาน

ปัจจุบันบริษัทมีโรงงานรีดทั้งสิ้น 2 โรงงานซึ่งมีพื้นที่รวมกันทั้งสิ้น 24,000 ตารางเมตร ตั้งอยู่เลขที่
8 หมู่ที่ 7 ตำบลแม่รำพึง อำเภอบางสะพาน จังหวัดประจวบคีรีขันธ์
บริษัทแยกการผลิตในแต่ละโรงงานตามขนาดของเหล็กเส้นที่รีด
โดยโรงงานรีดแรกทางบริษัทจะใช้รีดเหล็กเส้นขนาด 6-40 มม.
และโรงงานรีดที่สองจะใช้รีดเหล็กเส้นขนาดขนาด 9-16 มม.
โรงงานรีดทั้งสองสามารถรีดเหล็กเส้นข้ออ้อยและเหล็กเส้นกลม โดยทางบริษัทมีกำลังการผลิต
720,000 ตันต่อปี โรงงานรีดแต่ละโรงของบริษัทมีรายละเอียดดังตารางข้างล่างนี้

รายละเอียดเกี่ยวกับโรงงานรีดแต่ละโรงงานรีดของบริษัท (ณ วันที่ 31 ธันวาคม 2547)

+-----------+-------------+---------------+--------------------------+
| โรงงาน    | พื้นที่         | ขั้นตอนการผลิต   | เครื่องจักร / สายการผลิต     |
|           | (ตารางเมตร) |               |                          |
+-----------+-------------+---------------+--------------------------+
| โรงงานรีดที่ | 12,000      | -             | - เตาประเภท Reheating    |
| 1         |             | การเพิ่มความร้อ  | Furnace แบบ Pusher Type  |
|           |             | นให้เหล็กแท่งเล็ก | ขนาด 70 ตัน/ชม.           |
|           |             | (Billet)      |                          |
|           |             |               | - เครื่องรีด Roughing Mill  |
|           |             | - การรีดเหล็ก   | จำนวน 7 แท่น              |
|           |             |               |                          |
|           |             | -             | - เครื่องรีด Intermediate   |
|           |             | การลดอุณหภูมิของ | Mill จำนวน 2 แท่น         |
|           |             | เหล็กเส้นที่รีดแล้ว |                          |
|           |             |               | - เครื่องรีด Finishing Mill |
|           |             | -             | จำนวน 2 แท่น              |
|           |             | การมัดเหล็กเส้น  |                          |
|           |             |               | - แท่นลดอุณหภูมิเหล็กเส้น      |
|           |             |               | (Cooling Bed)            |
+-----------+-------------+---------------+--------------------------+
| โรงงานรีดที่ |             |               | - เครื่องรีด Finishing      |
| 1         |             |               | Mill: Block Mill         |
| (ส        |             |               |                          |
| ่วนต่อขยาย) |             |               | - แท่นลดอุณหภูมิเหล็กเส้น      |
|           |             |               | (Cooling Bed)            |
+-----------+-------------+---------------+--------------------------+
| โรงงานรีดที่ | 12,000      | -             | - เตาประเภท Reheating    |
| 2         |             | การเพิ่มความร้อ  | Furnace แบบ Pusher Type  |
|           |             | นให้เหล็กแท่งเล็ก | ขนาด 55 ตัน/ชม.           |
|           |             | (Billet)      |                          |
|           |             |               | - เครื่องรีด Roughing Mill  |
|           |             | - การรีดเหล็ก   | จำนวน 7 แท่น              |
|           |             |               |                          |
|           |             | -             | - เครื่องรีด Intermediate   |
|           |             | การลดอุณหภูมิของ | Mill จำนวน 4 แท่น         |
|           |             | เหล็กเส้นที่รีดแล้ว |                          |
|           |             |               | - เครื่องรีด Finishing Mill |
|           |             | -             | จำนวน 12 แท่น             |
|           |             | การมัดเหล็กเส้น  |                          |
|           |             |               | - แท่นลดอุณหภูมิเหล็กเส้น      |
|           |             |               | (Cooling Bed)            |
+-----------+-------------+---------------+--------------------------+

ตารางแสดงกำลังการผลิตและปริมาณการผลิตที่แท้จริงของบริษัทในช่วง 3 ปีที่ผ่านมา เป็นดังนี้

  -------------------------- ---------- ----------- ----------- ------------
                             2544       2545        2546        2547

  จำนวนเครื่องจักรทั้งหมด         2          2           2           2

  กำลังการผลิตสูงสุด (ตัน/ปี)*     720,000    720,000     720,000     720,000

  ปริมาณการผลิตจริง (ตัน/ปี)**    192,742    340,980     270,459     377,838

  การใช้กำลังการผลิตจริง (%)     27         47          38          52

  อัตราการเพิ่มของปริมาณการผลิต   N/A        74.07       -19.15      39.70
  (%)                                                           
  -------------------------- ---------- ----------- ----------- ------------

หมายเหตุ *กำลังการผลิตสูงสุดที่คำนวณบนพื้นฐานทางวิศวกรรม
ด้วยสมมุติฐานการสับเปลี่ยนเหล็กเส้นขนาดต่างๆ คละกันไปอย่างไรก็ตาม
ปัจจุบันเน้นการทำตลาดและผลิตสินค้าขนาดกลางและเล็กซึ่งใช้ระยะเวลาการผลิตต่อหน่วยมากกว่า
อัตราการใช้กำลังการผลิตในปัจจุบันจึงถือได้ว่าอยู่ในระดับสูงจนได้ "การประหยัดจากขนาด"

**ปริมาณการผลิตรวมของสินค้าทุกประเภท

บริษัทมีนโยบายการผลิตตามคำสั่งซื้อของลูกค้า (Made to Order)
นอกเหนือจากที่มีการเก็บสินค้าคงคลังประมาณ 1 เดือน (Made to Stock)
ซึ่งทางบริษัทจะเลือกผลิตสินค้าโดยพิจารณาจากความต้องการของตลาดและความเหมาะสมทางด้านเทคนิคในการผลิต
โดยกำหนดแผนการผลิตล่วงหน้าเป็นรายเดือน และจัดให้มีการผลิตวันละ 2 กะๆ ละ 10 ชั่วโมง
ปัจจุบันบริษัทมีการใช้กำลังการผลิตเพิ่มขึ้นจากร้อยละ 27 ของกำลังการผลิตรวมในปี 2544
เป็นร้อยละ 52 ของกำลังการผลิตรวมในปี 2547 ซึ่งทำให้บริษัทสามารถลดต้นทุนการแปรรูป
(Conversion Cost) ลงจากการได้ “การประหยัดต่อขนาด”
ในส่วนของแผนการซ่อมบำรุงบริษัทจะกำหนดเป็นแผนล่วงหน้าประจำปี
นอกจากนี้ยังเน้นเรื่องคุณภาพของสินค้าและบริการเพื่อตอบสนองความต้องการและอำนวยความสะดวกแก่ลูกค้าของบริษัท
เช่น การจัดส่งสินค้าที่รวดเร็วและตรงต่อเวลา ซึ่งส่งผลให้เกิดการซื้อซ้ำของลูกค้าของบริษัท

3.2 ขบวนการผลิตสินค้า

ขบวนการผลิตของบริษัทเริ่มจากเผาเพื่อเพิ่มความร้อนให้กับเหล็กแท่งเล็ก (Billet) จนถึง
1,200 องศาเซลเซียส จากนั้นก็เริ่มขบวนการรีดเหล็กแท่งเล็ก (Billet)
โดยนำเหล็กวิ่งผ่านแท่นรีดซึ่งจำนวนแท่นรีดขึ้นอยู่กับขนาดของเหล็กเส้นที่ทางบริษัทต้องการ
จากนั้นทางบริษัทจะนำเหล็กเส้นที่รีดตามขนาดที่ต้องการแล้วมาทำให้เย็นลงโดยใช้วิธี Air
Cooling ซึ่งจะทำให้เหล็กเส้นมีคุณภาพที่สม่ำเสมอทั่วทั้งเส้นและมีคุณสมบัติทางกล
(กรณีใช้วัตถุดิบชั้นคุณภาพเดียวกัน) สูงกว่าวิธีการลดอุณหภูมิแบบ Temp Core
ที่ใช้น้ำในการลดอุณหภูมิของเหล็กเส้นที่รีดเสร็จใหม่
แล้วจึงทำการแยกบรรจุเพื่อเตรียมจัดส่งให้ลูกค้า
สำหรับการปรับเปลี่ยนสายการผลิตเพื่อผลิตเหล็กเส้นต่างขนาดหรือปรับจากเหล็กเส้นกลมเป็นเหล็กเส้นข้ออ้อยนั้น
ทางบริษัทสามารถปรับได้อย่างรวดเร็วโดยใช้เวลาประมาณ 2-4 ชั่วโมง
โดยไม่มีค่าใช้จ่ายแต่อย่างใด รายละเอียดการผลิตแสดงอยู่ในแผนภูมิข้างล่างนี้

Process of Steel Bar Rolling Mill

3.3 วัตถุดิบและผู้จัดจำหน่ายวัตถุดิบ

เหล็กแท่งเล็ก (Billet) เป็นวัตถุดิบที่สำคัญของการผลิตเหล็กเส้นคิดเป็นร้อยละ 90-95
ของต้นทุนการผลิตทั้งหมด เนื่องจากกระบวนการผลิตของบริษัทเริ่มต้นจากการนำเหล็กแท่งเล็ก
(Billet) มาเพิ่มอุณหภูมิและรีดเหล็กแท่งเล็กที่เพิ่มอุณหภูมิแล้วให้เป็นเหล็กเส้นตามขนาดที่ต้องการ
แต่อย่างไรก็ตามเนื่องจากเหล็กเส้นของบริษัทมีหลายชั้นคุณภาพ ดั้งนั้นคุณสมบัติของเหล็กแท่งเล็ก
(Billet) จึงแตกต่างกันตามชนิดของผลิตภัณฑ์

เนื่องจากผลิตภัณฑ์ของบริษัทจะเน้นในเรื่องคุณภาพ ดังนั้นในการจัดหาเหล็กแท่งเล็ก (Billet)
ทางบริษัทจึงมีนโยบายนำเข้ามาจากต่างประเทศทั่วโลก เนื่องจากมีคุณภาพที่ดี สม่ำเสมอ
และสามารถกระจายความเสี่ยงจากความผันผวนในกรณีขาดแคลนวัตถุดิบโดยทางบริษัทจะจัดซื้อจากประเทศต่างๆ
เช่น กลุ่มสหภาพโซเวียต (CIS) และจีน เป็นต้น
นอกจากนี้ทางบริษัทยังได้เปรียบในแง่ของต้นทุนเพราะทางบริษัทสามารถสั่งซื้อวัตถุดิบได้ครั้งละจำนวนมากผ่านการขนส่งโดยเรือเดินทะเลขนาดใหญ่เพื่อมาขึ้นที่ท่าเรือประจวบซึ่งตั้งอยู่ห่างจากโรงงานเพียง
4 กิโลเมตร นอกจากนี้ในการสั่งซื้อวัตถุดิบ
ยังสามารถอ้างอิงถึงกลุ่มสหวิริยาที่มีการสั่งซื้อวัตถุดิบเหล็กประเภทต่างๆ (Slab, Billet,
Bloom) ในปริมาณที่สูง จึงทำให้บริษัทมีอำนาจต่อรองมากขึ้น

กราฟแสดงการเคลื่อนไหวของราคาเหล็กแท่งในตลาดโลก (หน่วย: ดอลลาร์สหรัฐ)

[]

หมายเหตุ สถาบันเหล็กและเหล็กกล้าแห่งประเทศไทย

ภาพรวมอุตสาหกรรมเหล็กแท่งเล็ก (Billet)

สำหรับสภาวะอุตสาหกรรมเหล็กแท่งเล็ก (Billet) ในปี 2547 มีความผันผวนที่ค่อนข้างสูง
สาเหตุหลักก็คือความต้องการใช้เหล็กเพิ่มมากขึ้นโดยเฉพาะอย่างยิ่งจากประเทศจีนและประเทศในตะวันออกกลางเนื่องจากประเทศเหล่านี้กำลังเร่งก่อสร้างโครงการขนาดใหญ่หลายโครงการ
รวมทั้งโครงสร้างพื้นฐานสำหรับรองรับการเจริญเติบโตของเศรษฐกิจ
กอปอกับประเทศจีนประกาศยกเลิกโควตานำเข้า
ทำให้บรรดาผู้ผลิตเหล็กในประเทศจีนต่างพากันกักตุนสินค้าเองเนื่องจากเกรงว่ารัฐบาลจีนจะกำหนดมาตราการอื่นๆ
ติดตามมา
และด้วยสาเหตุดังกล่าวทำให้กลุ่มประเทศเหล่านี้เร่งการนำเข้าวัตถุดิบในการผลิตเหล็กในปริมาณที่สูง
ทำให้เกิดการขาดแคลนวัตถุดิบในการผลิตเหล็ก เช่น เหล็กแท่งเล็ก (Billet) เศษเหล็ก
และถ่านโค้ก ซึ่งเป็นสาเหตุทำให้ราคาเหล็กโดยรวมปรับตัวสูงขึ้นมาอย่างต่อเนื่อง

การเคลื่อนไหวของราคา CIF เหล็กแท่งเล็ก (Billet) มีการปรับตัวขึ้นมาโดยตลอดจาก 255
เหรียญสหรัฐต่อตัน ในเดือนกรกฎาคม ปี 2546 เป็น 410 เหรียญสหรัฐต่อตัน ในเดือนตุลาคม
2547 โดยสรุปแล้วปัจจัยที่มีผลต่อราคาเหล็กแท่งเล็ก (Billet)
ประกอบด้วยการเพิ่มขึ้นและลดลงของอุปสงค์เหล็กจากประเทศจีน ค่าระวางเรือขนส่งที่เพิ่มขึ้น
การผันผวนของราคาน้ำมัน และฤดูกาล

ปริมาณการผลิตและการบริโภคเหล็กในปี 2548
คาดว่าจะยังคงเพิ่มสูงขึ้นอย่างต่อเนื่องตามการขยายตัวของเศรษฐกิจ
และระดับราคายังคงได้รับผลกระทบจากปริมาณการนำเข้าและส่งออกจากประเทศจีนซึ่งกลายเป็นประเทศที่มีการบริโภคเหล็กมากที่สุดในโลก
ส่วนค่าระวางเรือที่เคยมีอุปทานไม่เพียงพอในในช่วง 1-2
ปีที่ผ่านมานั้นจะมีผลกระทบที่น้อยลงไปจากการทยอยเพิ่มขึ้นจากจำนวนเรือสินค้าที่ออกใหม่
ทั้งนี้ราคาน้ำมันอันเป็นต้นทุนขนส่งที่สำคัญจะกลายเป็นปัจจัยที่ต้องจับตามองอย่างใกล้ชิดต่อไป

ตารางแสดงราคาขาย FOB และ CIF เฉลี่ยจากทุกภูมิภาคของราคาเหล็กแท่งเล็ก (Billet)
ระหว่างกรกฎาคม 2546 ถึง ตุลาคม 2547

[]หมายเหตุ สถาบันเหล็กและเหล็กกล้าแห่งประเทศไทย

สำหรับแนวโน้มของอุตสาหกรรมเหล็กเส้นในประเทศไทยจะยังคงขยายตัวสูงเนื่องจากตลาดอสังหาริมทรัพย์ยังคงขยายตัวอย่างต่อเนื่อง
รวมทั้งภาครัฐยังมีโครงการก่อสร้างขนาดใหญ่ (Mega Projects)
หลายโครงการที่ยังดำเนินการอยู่และที่อยู่ในแผนนโยบายหลัก เช่น
สนามบินสุวรรณภูมิและโครงการต่อเนื่อง โครงการรถไฟฟ้า MRTA และรถไฟรางคู่
การสร้างเมืองใหม่ การสร้างที่อยู่อาศัยสำหรับผู้มีรายได้น้อย และโครงการสร้างถนนสายวงแหวน
เป็นต้น สำหรับราคาวัตถุดิบก็มีแนวโน้มที่สูงขึ้นเช่นกันเนื่องจากอุปสงค์ในปัจจุบันมีมากกว่าอุปทาน
แต่ความผันผวนมีแนวโน้มที่จะลดลงเนื่องจากทางรัฐมีมาตรการที่กำกับดูแลอย่างใกล้ชิด
ซึ่งจะทำให้การเคลื่อนไหวของราคาเหล็กแท่งเล็ก (Billet)
สะท้อนถึงความต้องการในการบริโภคที่แท้จริงมากขึ้น

3.4 ผลกระทบต่อสิ่งแวดล้อม

บริษัทได้รับความเห็นชอบในรายงานผลกระทบสิ่งแวดล้อมจากคณะกรรมการสิ่งแวดล้อมแห่งชาติเมื่อวันที่
15 กรกฎาคม 2539
ว่าทางบริษัทได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมมาโดยตลอดอย่างเคร่งครัด
สำหรับรายละเอียดรายการตรวจสอบสิ่งแวดล้อม ณ วันที่ 31 ธันวาคม 2547
มีผลการตรวจสอบผ่านตามมาตรฐานของกรมโรงงานและคณะกรรมการสิ่งแวดล้อมแห่งชาติ
โดยมีรายละเอียดตามตารางข้างล่างนี้ และนอกจากนี้ทางบริษัทยังมีโครงการที่จะขอรับมาตรฐาน
ISO 14000ในอนาคตอันใกล้เพื่อลดผลกระทบต่อสิ่งแวดล้อมในระยะยาวอีกด้วย

+------------------------+-----------+------------------+--------------+
| มาตรการที่ติดตามตรวจสอบ   | พารามิเตอร์ | ค่ามาตรฐาน        | ผลการตรวจวัด  |
+========================+===========+==================+==============+
| 1.คุณภาพอากาศในบรรยากาศ | - TSP     | ไม่เกิน 0.33 mg/m³ | 0.069-0.248  |
|                        |           |                  | mg/m³        |
+------------------------+-----------+------------------+--------------+
|                        | - PM-10   | ไม่เกิน 0.12 mg/m³ | 0.057-0.109  |
|                        |           |                  | mg/m³        |
+------------------------+-----------+------------------+--------------+
|                        | - SO₂     | ไม่เกิน 0.30 mg/m³ | 0.009-0.015  |
|                        |           |                  | mg/m³        |
+------------------------+-----------+------------------+--------------+
|                        | - NO₂     | ไม่เกิน 0.32 mg/m³ | 0.076-0.022  |
|                        |           |                  | mg/m³        |
+------------------------+-----------+------------------+--------------+
| 2.คุณภาพ                | -         | ไม่เกิน 240 mg/m³  | 149 mg/m³    |
| อากาศจากปล่องระบายอากาศ | Pa        |                  |              |
|                        | rticulate |                  |              |
+------------------------+-----------+------------------+--------------+
|                        | - SO₂     | ไม่เกิน 800 ppm    | 641 ppm      |
+------------------------+-----------+------------------+--------------+
|                        | - NO_(X)  | ไม่เกิน 376 mg/m³  | 148 mg/m³    |
+------------------------+-----------+------------------+--------------+
|                        |           |                  |              |
+------------------------+-----------+------------------+--------------+
| 3.ระดับคว               | - Leq 24  | ไม่เกิน 70 dB(A)   | 54.8 - 61.8  |
| ามดังเสียงบริเวณรอบโรงงาน | hr        |                  | dB(A)        |
+------------------------+-----------+------------------+--------------+
|                        |           |                  |              |
+------------------------+-----------+------------------+--------------+
| 4.คุณภาพอ               | - SO₂     | ไม่เกิน 13 mg/m³   | < 0.001-1.5  |
| ากาศภายในสถานประกอบการ |           |                  | mg/m³        |
+------------------------+-----------+------------------+--------------+
|                        | - CO      | ไม่เกิน 55 mg/m³   | 0.36-1.28    |
|                        |           |                  | mg/m³        |
+------------------------+-----------+------------------+--------------+
| 5.ค่าควา                | - Ta      | ไม่เกิน 45 ^(o)C   | 32.0-35.5    |
| มร้อนภายในสถานประกอบการ |           |                  | ^(o)C        |
+------------------------+-----------+------------------+--------------+
|                        |           |                  |              |
+------------------------+-----------+------------------+--------------+
| 6.ระดับความดัง           | - Leq 5   | ไม่เกิน 90 dB(A)   | 89.6 dB(A)   |
| เสียงภายในสถานประกอบการ | mins      |                  |              |
+------------------------+-----------+------------------+--------------+
| 7.คุณภาพน้ำผิวดิน          | - อุณหภูมิ   | *1               | 29.0 ^(o)C   |
+------------------------+-----------+------------------+--------------+
|                        | - pH      | 5.0-9.0          | 7.06         |
+------------------------+-----------+------------------+--------------+
|                        | - BOD5    | ไม่มากกว่า 2 mg/L  | 2 mg/L       |
+------------------------+-----------+------------------+--------------+
|                        | - DO      |   -------------  | 5.63 mg/L    |
|                        |           |   ไม่น้อยกว่า 4     |              |
|                        |           |   mg/L           |              |
|                        |           |                  |              |
|                        |           |   -------------  |              |
+------------------------+-----------+------------------+--------------+
|                        | - Oil &   | ไม่มากกว่า 5 mg/L  | < 2          |
|                        | Grease    |                  |              |
+------------------------+-----------+------------------+--------------+
|                        | - Fe      | -                | 1.1 mg/L     |
+------------------------+-----------+------------------+--------------+
|                        | - Total   | ไม่มากกว่า 20,000  | 930 MPN/100  |
|                        | Coliform  | MPN/100ml        | ml           |
+------------------------+-----------+------------------+--------------+
|                        | Bacteria  |                  |              |
+------------------------+-----------+------------------+--------------+
| หมายเหตุ *1 =           |           |                  |              |
| อุณหภูมิของน้ำจะต้องไม่ส     |           |                  |              |
| ูงกว่าอุณหภูมิตามธรรมชาติเกิน |           |                  |              |
| 3 องศาเซลเซียส          |           |                  |              |
+------------------------+-----------+------------------+--------------+